पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के टीकाकरण केंद्र पर गुरुवार को 18 से 44 साल के आयु के 95 लोगों ने टीका लगवाया। जबकि पहले दिन बुधवार को 96 लोगों ने टीका लगवाया था। दो दिन के भीतर 200 के लक्ष्य में 191 लोग टीकाकरण के लिए केंद्र पर आए। अब 8 मई को युवाओं का टीकाकरण किया जाएगा।
शुक्रवार को 45 साल से अधिक आयु के लोगों का टीकाकरण किया जाएगा। इधर, अब 18 से 44 साल आयुवर्ग के युवाओं के लिए हर दिन दोपहर 12 बजे ऑनलाइन अप्वाइंटमेंट मिलेगा। शुक्रवार दोपहर में 13 मई के लिए टीकाकरण का शेड्यूल ऑनलाइन मिलेगा। जिला टीकाकरण अधिकारी डॉ. अनिल तंतवार ने बताया 2003 अथवा इसके पहले जन्म लेने वाले लोग कोरोना टीकाकरण के लिए पात्र है।
टीका लगाने के लिए कोविन पोर्टल या आरोग्य सेतु एप पर पंजीयन के बाद अपना अप्वाइंटमेंट लेना अनिवार्य है। 18 से 44 वर्ष आयु समूह के व्यक्तियों का टीकाकरण केन्द्रों पर पंजीयन या शेड्यूल बुक नहीं किया जाएगा। डॉ. तंतवार ने बताया अप्वाइंटमेंट प्रतिदिन दिन में 12 बजे से ऑनलाइन उपलब्ध रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn